Document ID: 31999R1870

ΚΑΝΟΝΙΣΜΟΣ (ΕΚ) αριθ. 1870/1999 ΤΗΣ ΕΠΙΤΡΟΠΗΣ
της 30ής Αυγούστου 1999
για τον καθορισμό, της εκτιμώμενης παραγωγής μη εκκοκισμένου βαμβακιού, για την περίοδο εμπορίας 1999/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας, και ιδίως το πρωτόκολλο αριθ. 4 όσον αφορά το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1553/95 του Συμβουλίου(1),
τον κανονισμό (ΕΚ) αριθ. 1554/95 του Συμβουλίου, της 29ης Ιουνίου 1995, για τον καθορισμό των γενικών κανόνων του καθεστώτος ενίσχυσης στο βαμβάκι και για την κατάργηση του κανονισμού (ΕΟΚ) αριθ. 2169/81(2), όπως τροποποιήθηκε τελευταία από τον κανονισμό (ΕΚ) αριθ. 1419/98(3), και ιδίως το άρθρο 8 παράγραφος 1,
Εκτιμώντας:
(1) ότι το άρθρο 8 παράγραφος 1 του κανονισμού (ΕΚ) αριθ. 1554/95 προβλέπει ότι η εκτιμώμενη παραγωγή βαμβακιού ορίζεται πριν από την 1η Οκτωβρίου κάθε περιόδου εμπορίας λαμβανομένων υπόψη των προβλέψεων συγκομιδής· ότι, με βάση τα διαθέσιμα στοιχεία, πρέπει να καθοριστεί η εκτιμώμενη παραγωγή για την περίοδο εμπορίας 1999/2000 όπως αναφέρεται κατωτέρω·
(2) ότι, για να διασφαλιστεί ότι δεν θα διαταραχθεί η εύρυθμη λειτουργία του καθεστώτος, θα πρέπει να καθοριστεί η εκτιμώμενη παραγωγή λαμβάνοντας υπόψη το σύνολο των πληροφοριών που διαθέτει η Επιτροπή· ότι στο πλαίσιο αυτό, θα πρέπει να γίνουν ορισμένες τροποποιήσεις στα στοιχεία που κοινοποίησε η Ελλάδα· ότι βάσει της προσέγγισης αυτής η εκτιμώμενη ελληνική παραγωγή για την περίοδο 1999/2000, ανέρχεται σε 1231468 τόνους·
(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για τον λίνο και την κάνναβη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1999/2000, η εκτιμώμενη παραγωγή μη εκκοκκισμένου βαμβακιού καθορίζεται σε:
- 1231468 τόνους για την Ελλάδα,
- 390472 τόνους για την Ισπανία,
- 67 τόνους για λοιπά κράτη μέλη.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Αυγούστου 1999.

Labels: 7
18
17